Re: 2015 - Kolejna Brač, nie wiem czy jest sens się za to br
napisał(a) dids76 » 19.07.2016 14:54
Tu już dwie "Bračkie" relacje ze tego roku powstają, a moja jakoś do przodku za pirona niy chce iść
Jura do mie pisoł że w tym roku klucza pod tepichem niy bydzie, bo każdy już tam szuko i sie boi co mu sie tepichy potracom
Nostympny dzyń pobyczyli my sie cołki na naszyj plaży w Puntinaku. We wieczór zachcioło nom sie kań poszpacyrować, yno kaj? Do Sumartina nom sie niy chciało, droga co idzie pod apartmanami kończy sie we Ružmarinie, no to idymy drogom co leci z boku apartmanów i ciśnie pierońsko pod gora
Ostatnio tyż my tyż my tam poszli, ale był pieroński hyc że my dość pryndko zrezygnowali. Teraz pod wieczor juz tak ciepło niy było, pozbiyrali my aparat, rolnetka, co do jedzynio i picio i poszli my "w góry"
Kieryś se sam nawet tako mało studoła postawił, oczywiście jak większość budynków na Brču zrobiono ze kamienia
Z wiyrchu jest fajny widok na Sumartin i pieknie by tam było mieć apartman, yno kierymu by sie stamtąd chciało nad morze deptać
Jak my zoboczyli że ostatni prom ruszo już ze Sumartinu ku Makarskiej to trza było pomału ruszyc ku chałupie, co by po ćmoku tam niy łazić.
Zaszli my ku takim fajnym murkom, co se kieryś przyozdobił kamieniami ze morza. Wyglondało to jakby tam jakes rzeźby stoły
Kole tego była mama wyrysowano we kamiyniu i tablica ze nazwom (chyba tego miejsca)
Jak my se pomału szli ku chałupie, zrobili my se na chwila pauza, co by sie co napic i pozaglondać na okolica. Jak widać reszta moi wycieczki za bardzo sie nie zmęczyła bo im jeszcze wygłupy był we gowie
pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn